ŠALČININKŲ RAJONO SAVIVALDYBĖS TARYBA

SPRENDIMAS

DĖL daugiabučių namų šildymo ir karšto vandens sistemų priežiūros tarifų bei atsiskaitomųjų karšto vandens apskaitos prietaisų aptarnavimo mokesčio nustatymo

2020 m. balandžio 15 d. Nr. T-313

Šalčininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu,18 straipsnio 1 dalimi, Šilumos ūkio įstatymo 20 straipsnio 5 dalimi bei Pastato šildymo ir karšto vandens sistemos priežiūros tvarkos aprašu, patvirtintu Lietuvos Respublikos energetikos ministro 2009 m. lapkričio 26 d. įsakymu Nr. 1-229, atsižvelgiant į UAB „Šalčininkų šilumos tinklai“ 2020-03-10 raštą Nr. G(5.21)-1609 „Dėl daugiabučių namų šildymo ir karšto vandens sistemų priežiūros tarifų bei atsiskaitomųjų karšto vandens apskaitos prietaisų aptarnavimo mokesčio nustatymo“ Šalčininkų rajono savivaldybės taryba nusprendžia:

1. Nustatyti daugiabučių namų šildymo ir karšto vandens tiekimo sistemų priežiūros maksimalius tarifus (Tmax) už bendrojo (naudingojo) ploto kvadratinį metrą per mėnesį (be PVM) pagal šilumos punktų, šildymo ir karšto vandens tiekimo sistemų tipus:

Eil. Nr.	Šildymo ir karšto vandens sistemos dalių pavadinimai	Maksimalių išlaidų suma ct (be PVM)/m2 per mėnesį *
1	Šilumos punktų priežiūra
1.1.	Priklausoma šildymo sistema su karšto vandens šildytuvu ar be jo	2,10
2	Šildymo sistemos priežiūra
2.1.	Vienvamzdė šildymo sistema su arba be individualaus reguliavimo	2,20
3	Karšto vandens tiekimo sistema
3.1.	Karšto vandens sistema su vandens cirkuliacija ar be jos	1,20

2. Nustatyti, kad šilumos punkto priežiūros tarifas neturi viršyti lokalinėje sąmatoje Nr. 1.1 apskaičiuotos sumos (658,65 Eur per metus/12 mėn.=54.89 Eur mėn.)

3. Patvirtinti daugiabučių namų šildymo ir karšto vandens sistemų priežiūros darbų sąrašą (pridedama).

4. Siekiant išvengti vartotojų diskriminacijos, netaikyti maksimalaus tarifo diferenciacijos pagal šildymo ir karšto vandens sistemos eksploatavimo laiką ir pastato bendrą plotą;

5. Patvirtinti atsiskaitomųjų karšto vandens apskaitos prietaisų aptarnavimo mokestį – 0,70 Eur vartotojui (be PVM) per mėnesį;

6. Pripažinti netekusiu galios 2014 m. lapkričio 5 d. Šalčininkų miesto savivaldybės tarybos sprendimą Nr. T-1255 „Dėl Šalčininkų rajono savivaldybės tarybos 2014 m. gegužės 30 d. sprendimo Nr. T-1150 „Dėl uždarosios akcinės bendrovės „Šalčininkų šilumos tinklai“ daugiabučių namų šildymo ir karšto vandens tiekimo sistemų priežiūros maksimalių tarifų patvirtinimo“.

7. Pripažinti netekusiu galios Šalčininkų rajono savivaldybės tarybos 2016 m. spalio 18 d. sprendimą Nr. T-546 „Dėl uždarosios akcinės bendrovės „Šalčininkų šilumos tinklai“ atsiskaitomųjų karšto vandens prietaisų aptarnavimo mokesčio tarifo nustatymo“.

Savivaldybės meras	Zdzislav Palevič

PATVIRTINTA

Šalčininkų rajono

savivaldybės tarybos

2020 m. balandžio 15 d.

sprendimu Nr. T-313

PASTATŲ VIDAUS ŠILDYMO IR KARŠTO VANDENS TIEKIMO SISTEMŲ PRIEŽIŪROS DARBŲ SĄRAŠAS

1. Šildymo ir karšto vandens tiekimo sistemų instaliacijų priežiūra:

1.1. plieninių vamzdžių iki 0,4 m pakeitimas, avarijų lokalizavimas;

1.2. sklendžių profilaktinis remontas;

1.3. ventilių profilaktinis remontas, keitimas;

1.4. šildymo prietaisų uždarymo armatūros priežiūra;

1.5. kiaurų šildymo prietaisų nuėmimas ir pakeitimas bendro naudojimo patalpose, aklių arba šilumnešio cirkuliacijos jungčių įrengimas vietoje nuimto šildymo prietaiso (radiatorius turi parūpinti patalpų savininkai);

1.6. šilumos izoliacijos priežiūra;

1.7. cirkuliacinės vandens tiekimo sistemos namo vamzdyno atšakų ir stovų būklės tikrinimas;

1.8. blogai šylančių radiatorių šildymo efekto atkūrimas, jeigu tai nereikalauja sistemų kapitalinio remonto.

2. Šilumos punktų priežiūra:

2.1. šilumos punktų aptarnavimo instrukcijos, schemos ruošimas ir iškabinimas ŠP patalpoje;

2.2. šilumokaičių priežiūra;

2.3. siurblių priežiūra ir eilinis remontas;

2.4. kontrolės matavimo prietaisų priežiūra, patikra, remontas;

2.5. valdymo ir uždarymo armatūros priežiūra (automatikos priežiūra);

2.6. automatizuoto šilumos punkto reguliatoriaus priežiūra;

2.7. filtrų ir purvo rinktuvų išvalymas ir praplovimas;

2.8. šilumos izoliacijos priežiūra;

2.9.	šilumos punkto parametrų kontrolė, karšto vandens temperatūros užtikrinimas, punkto reguliavimas šiluminės galios nustatymui;

2.10.	šilumos punkto patalpos elektros tinklų priežiūra;

2.11.	šilumos apskaitos prietaiso rodmenų nurašymas, ataskaitos pateikimas ir apskaitos prietaiso veiksmo bei plombų kontrolė.

3. Šildymo sistemos paruošimas šildymo sezonui:

3.1. sistemos hidraulinis išbandymas;

3.2. sistemos plovimas prapučiant suspaustu oru.

4. Šilumos punkto ruošimas šildymo sezonui:

4.1. šilumos punkto hidraulinis bandymas;

4.2. karšto vandens šilumokaičio ir (jeigu yra) šildymo sistemos šilumokaičio cheminis valymas, hidraulinis bandymas.

Pastabos:

1. Šildymo ir karšto vandens tiekimo elementų keitimas, rekonstravimas, tobulinimas, vamzdynų šilumos izoliacijos įrengimas, kapitalinis remontas prie šildymo ir karšto vandens tiekimo sistemų priežiūros darbų nepriskiriami ir už šiuos atliktus darbus vartotojas sumoka darbų atlikėjui papildomai.

2. Pastatų vidaus šildymo sistema – tai pastatų šilumos mazgai su šilumos skaitikliais ir visais sumontuotais įrenginiais, pastatų šildymo sistemų vamzdynais ir šildymo prietaisais.

3. Vidaus karšto vandens tiekimo sistema – tai pastatų šilumos mazge esantys karšto vandens ruošimo įrenginiai, butų karšto vandens skaitikliai ir pastatų bei butų karšto vandens vamzdynai.

____________________________________